./data/phi0474/phi035/phi0474.phi035.perseus-lat2.xml
M. Tullius Cicero
quid? Pompei tertius consulatus in quibus actis constitit? nempe in legibus  de Caesare ipso si quaereres quidnam egisset in urbe et in toga, leges multas responderet se et praeclaras tulisse, chirographa vero aut mutaret aut non daret aut, si dedisset, non istas res in actis suis duceret  sed haec ipsa concedo; quibusdam etiam in rebus coniveo; in maximis vero rebus, id est in legibus, acta Caesaris dissolvi ferendum non puto